กรมศิลป์จัดหนักรื้อศาลาวัดกัลยาฯโผล่ผิดกฎหมาย
เว็บไซต์กลุ่มเผยแพร่และประชาสัมพันธ์,เมื่อวันที่ 29 ก.ค. ที่วัดกัลยาณมิตร นายอนันต์ ชูโชติ อธิบดีกรมศิลปากร ลงพื้นที่ติดตามการดำเนินการรื้อถอนศาลาโถงโครงเหล็ก 2 หลัง ด้านหน้าวิหารพุทธไตรรัตนนายก หรือวิหารหลวงพ่อโต วัดกัลยาณมิตรวรมหาวิหาร ซึ่งศาลาดังกล่าวทางวัดสร้างขึ้นโดยไม่ได้ขออนุญาตกรมศิลปากร ทั้งนี้ นายอนันต์กล่าวว่า ศาลาที่ดำเนินการรื้อถอนครั้งนี้เป็นศาลาโครงเหล็กที่ทางวัดสร้างขึ้นใหม่โดยไม่ได้ขออนุญาตจากกรมศิลปากร และบดบังทัศนียภาพ จึงต้องมีการรื้อถอน โดยตนได้หารือกับเจ้าอาวาสแล้ว คาดว่าจะใช้เวลารื้อถอนประมาณ 7 วัน และจะมีการสร้างศาลาทรงไทยขึ้นมาทดแทน ซึ่งจะยึดตามแบบจากภาพถ่ายในอดีต ทั้งนี้ สิ่งก่อสร้างที่ทางวัดสร้างขึ้นใหม่โดยไม่ได้ขออนุญาตที่อยู่ในเขตพุทธาวาสมีประมาณ 7 รายการ และได้มีการรื้อถอนไปแล้ว 2 รายการ กำลังรื้อถอน 2 รายการ ส่วนเขตสังฆาวาสมีประมาณกว่า 10 รายการ ที่ไม่ได้ขออนุญาต ส่วนใหญ่เป็นหมู่กุฏิสงฆ์ ดังนั้น การดำเนินการในส่วนดังกล่าวจะต้องหารือเจ้าอาวาสอีกครั้ง,นายอนันต์กล่าวต่อไปว่า เมื่อมีการรื้อถอนสิ่งก่อสร้างที่ไม่ได้รับอนุญาตในเขตพุทธาวาสหมดแล้ว ทางกรมศิลปากรจะดำเนินการปรับทัศนียภาพของวัดให้เหมือนกับภาพถ่ายในอดีตดั้งเดิมของวัด ซึ่งมีความสวยงามมาก ส่วนคดีต่างๆที่เกิดขึ้นก่อนหน้าที่ตนจะเข้ามารับตำแหน่งอธิบดีกรมศิลปากรนั้น ก็ต้องเป็นไปตามขั้นตอนของกฎหมาย โดยจะทำควบคู่ไปกับการกำหนดเขตโบราณสถานภายในวัดใหม่ ซึ่งตนได้เร่งรัดให้ทุกฝ่ายรีบดำเนินการแล้ว ยืนยันว่าการดำเนินการครั้งนี้ จะเป็นแนวทางร่วมกันแก้ไขและพัฒนา ฟื้นฟู อนุรักษ์โบราณสถาน.
เมื่อวันที่ 29 ก.ค. ที่วัดกัลยาณมิตร นายอนันต์ ชูโชติ อธิบดีกรมศิลปากร ลงพื้นที่ติดตามการดำเนินการรื้อถอนศาลาโถงโครงเหล็ก 2 หลัง ด้านหน้าวิหารพุทธไตรรัตนนายก หรือวิหารหลวงพ่อโต วัดกัลยาณมิตรวรมหาวิหาร
รื้อศาลาวัดกัลยาณมิตร,รื้อถอนศาลา,วัดกัลยาณมิตรวรมหาวิหาร,วิหารหลวงพ่อโต,อนันต์ ชูโชติ,กรมศิลปากร,ศาลาโครงเหล็ก,สร้างโดยไม่ได้ขออนุญาต,ปรับทัศนียภาพ,ข่าวศาสนา วัฒนธรรม,ข่าว,ไทยรัฐออนไลน์,ไทยรัฐ,หนังสือพิมพ์ไทยรัฐ